শাহ্ মুহাম্মদ শফিউল্লাহ, বাঁশখালী প্রতিনিধি,বিডিনিউজ রিভিউজঃ বাঁশখালী থানা কর্তৃক আয়োজিত ওপেন হাউজ ডে গতকাল বাঁশখালী আলাওল ডিগ্রী কলেজ হলরুমে অনুষ্ঠিত হয়। বাঁশখালী থানার অফিসার ইনচার্জ মোঃ আলমগীর হোসেনের সভাপতিত্বে অনুষ্ঠানের প্রধান অতিথি ছিলেন সহকারী পুলিশ সুপার (সাতকানিয়া সার্কেল) মোঃ মুফিজ উদ্দীন। অনুষ্ঠানে বিশেষ অতিথি ও বক্তারা ছিলেন বাঁশখালী পৌরসভার মেয়র মুক্তিযোদ্ধা আলহাজ্ব শেখ সেলিমুল হক চৌধুরী, বাঁশখালী আলাওল ডিগ্রী কলেজের অধ্যক্ষ মোঃ ইদ্রিছ, উপজেলা আওয়ামীলীগের সাধারণ সম্পাদক অধ্যাপক আবদুল গফুর, সাংগঠনিক সম্পাদক মহিউদ্দিন চৌধুরী খোকা, দপ্তর সম্পাদক শ্যামল দাশ, উপজেলা মহিলা আওয়ামীলীগের সভানেত্রী রেহানা আক্তার কাজেমী, বাঁশখালী মাস্টার নজির আহমদ কলেজের অধ্যক্ষ আবদুল কাদের, বাঁশখালী আইনজীবি সমিতির সাধারণ সম্পাদক এডভোকেট আ.ন.ম. শাহাদত আলম, শীলকূপ ইউনিয়নের চেয়ারম্যান মোজাম্মেল হক সিকদার, বাঁশখালী বৌদ্ধ সমিতির সাধারণ সম্পাদক কল্যাণ বড়–য়া, বাঁশখালী পূজা উদ্যাপন পরিষদের সাধারণ সম্পাদক প্রদীপ গুহ, জলদী বড় মাদ্রাসার সাবেক মুহতামিম নুরুল হক সুজিস প্রমুখ। বাঁশখালী থানার সেকেন্ড অফিসার এসআই বাবুল আজাদের সঞ্চালনায় অনুষ্ঠানে বক্তারা বলেন, বর্তমান দেশে জঙ্গিবাদ ও সন্ত্রাস যেভাবে মাথাছাড়া দিয়ে উঠছে তা প্রতিরোধে পুলিশ জনতা ঐক্যবদ্ধ ভাবে কাজ করতে হবে। বক্তারা পূর্বের চেয়ে বাঁশখালীর আইনশৃংখলা অনেকটা উন্নত হলেও বিগত দিনে বেশ কিছু কার্যক্রমের ফলে বাঁশখালীর যেই দুর্নাম ছড়িয়ে পড়েছে তার থেকে পরিত্রাণ পেতে সবাইকে জঙ্গি এবং সন্ত্রাসবাদের বিরুদ্ধে কাজ করতে হবে। প্রধান অতিথির বক্তব্যে সহকারী পুলিশ সুপার (সাতকানিয়া সার্কেল) মোঃ মুফিজ উদ্দীন বলেন, আপনাদের যেকোন সমস্যা সমাধানে আমরা সব সময় তৎপর। বর্তমানে বাংলাদেশে শুধু জঙ্গিবাদ নয় মাদকের বিরুদ্ধেও সকলকে এক যোগে কাজ করতে হবে সমাজকে মাদকমুক্ত করতে। আপনাদের সকলের সহযোগিতায় ও ঐকান্তিক প্রচেষ্টা আশাকরি আমরা বাঁশখালীকে মাদক মুক্ত ও সন্ত্রাসমুক্ত করতে পারবো। তিনি বলেন বর্তমান দেশে স্কুল কলেজের যে সকল ছাত্র-ছাত্রীরা বখাটে দ্বারা ইভটিজিং শিকার হয় তাদের বিরুদ্ধেও জনগণ যেভাবে সোচ্চার হয়েছে এই ধারা অব্যাহত থাকলে ইভটিজিংকারীরাও পালানোর পথ পাবে না।